Държавен вестник, бр. 74, 2003 г., стр. 3

Б Р О Й  74
Д Ъ Р Ж А В Е Н   В Е С Т Н И К
С Т Р .  3
ПОСТАНОВЛЕНИЕ № 181
ОТ 11 АВГУСТ 2003 Г.
за приемане на Наредба за условията и реда за
осъществяване на мерки за предотвратяване
изоставянето на деца и настаняването им в
институции, както и за тяхната реинтеграция
МИНИСТЕРСКИЯТ СЪВЕТ
П О С Т А Н О В И :
Член единствен. Приема Наредба за услови-
ята и реда за осъществяване на мерки за пре-
дотвратяване изоставянето на деца и настаня-
ването им в институции, както и за тяхната
реинтеграция.
Министър-председател:
Симеон Сакскобургготски
Главен секретар на Министерския съвет:
Севдалин Мавров
НАРЕДБА
за условията и реда за осъществяване на мер-
ки за предотвратяване изоставянето на деца и
настаняването им в институции, както и за
тяхната реинтеграция
Г л а в а  п ъ р в а
ОБЩИ РАЗПОРЕДБИ
Чл. 1. С наредбата се уреждат условията и
редът за осъществяване на мерки за:
1. предотвратяване изоставянето на деца и
настаняването им в специализирани институции;
2. реинтеграция на детето в семейството;
3. подкрепа на бременните жени, при които
има основателен риск да изоставят детето след
раждането.
Чл. 2. (1) Мерките за предотвратяване изос-
тавянето на деца и настаняването им в специа-
лизирани институции и мерките за реинтегра-
ция на детето в семейството се предприемат с
цел осигуряване защита на правата на детето.
(2) Предотвратяване изоставянето на деца и
реинтеграция на детето в семейството се осъ-
ществяват чрез мерки за закрила в семейна среда
в зависимост от възможностите на семейство-
то за отглеждане и възпитание на детето.
(3) Мерките за закрила на детето могат да се
осъществяват и чрез социални услуги.
Чл. 3. (1) Мерките по чл. 2 се определят и
провеждат от дирекция “Социално подпомага-
не” по настоящия адрес на родителите в сътруд-
ничество с дирекция “Социално подпомагане”,
в която е получен сигналът или където детето
е настанено извън семейството.
(2) Мерките за предотвратяване изоставя-
нето на деца и настаняването им в специализи-
рани институции при всеки конкретен случай
имат временен характер и се прилагат за срок
не по-дълъг от 12 месеца.
(3) Мерките за реинтеграция на детето в
семейството при всеки конкретен случай имат
временен характер и се прилагат за срок не по-
дълъг от 18 месеца.
Г л а в а  в т о р а
МЕРКИ ЗА ПРЕДОТВРАТЯВАНЕ ИЗОСТА-
ВЯНЕТО НА ДЕЦА И НАСТАНЯВАНЕТО ИМ
В СПЕЦИАЛИЗИРАНИ ИНСТИТУЦИИ
Раздел I
Условия за осъществяване на мерки за пре-
дотвратяване изоставянето на деца и настаня-
ването им в специализирани институции
Чл. 4. Мерки за предотвратяване изоставя-
нето на деца и настаняването им в специализи-
рани институции се предприемат при наличие
на едно или повече от следните обстоятелства:
1. подадена молба в дирекция “Социално
подпомагане” за настаняване на детето в спе-
циализирана институция;
2. настаняване в специализирана институция
на друго дете от семейството;
3. родителите са изразили намерение за наста-
няване на детето в специализирана институция;
4. родителите са без постоянни доходи и/или
без жилище;
5. установени сериозни здравословни проб-
леми на член от семейството или на самото дете;
6. родителите не осигуряват условия за фи-
зическото и психическото развитие на детето;
7. установено пренебрегване на детето;
8. детето е с увреждане;
9. други обстоятелства, които поставят дете-
то в риск от изоставяне.
Чл. 5. Мерки за предотвратяване изоставяне-
то на деца и настаняването им в специализирани
институции се предприемат спешно, когато има
непосредствен риск от изоставяне на дете или
настаняването му в специализирана институция
при наличие на някое от следните обстоятелства:
1. заявено желание на някой от родителите
на новородено в родилно отделение да изоста-
ви детето или да го настани за отглеждане в
специализирана институция;
2. изоставяне на новородено дете от майката
в родилно отделение;
3. непотърсено от родителите дете, прието в
лечебно заведение, в 7-дневен срок от деня, в
който е трябвало да бъде изписано;
4. други обстоятелства, които поставят дете-
то в непосредствен риск от изоставяне.
Чл. 6. Мерки за предотвратяване изоставя-
нето на деца и настаняването им в специализи-
рани институции се предприемат по отношение
на бременна жена в риск да изостави детето си
след раждането при наличие на някое от след-
ните обстоятелства:
1. жената е непълнолетна;
2. жената не е омъжена;
3. жената е без доходи и/или жилище;
4. жената е с психически смущения и/или
проблеми в общуването;
5. жената е била обект на насилие;
6. жената има едно или повече деца в риск;
7. жената има едно или повече деца с ув-
реждане;